Document ID: 32009R0708

UREDBA KOMISIJE (ES) št. 708/2009
z dne 5. avgusta 2009
o odstopanju od Uredbe (EGS) št. 1915/83 glede obdobja za pošiljanje poročil kmetij za obračunsko leto 2008 italijanskega organa za zvezo
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 79/65 z dne 15. junija 1965 o vzpostavitvi mreže za zbiranje računovodskih podatkov o dohodkih in poslovanju kmetijskih gospodarstev v Evropski gospodarski skupnosti (1) ter zlasti člena 6(2) Uredbe,
ob upoštevanju naslednjega:
(1)
Tretji odstavek člena 3 Uredbe Komisije (EGS) št. 1915/83 z dne 13. julija 1983 o nekaterih podrobnih pravilih glede vodenja knjigovodstva za določitev dohodkov kmetijskih gospodarstev (2) določa, da mora od obračunskega leta 2005 organ za zvezo Komisiji poslati poročila kmetij najpozneje v 12 mesecih po koncu obračunskega leta, na katerega se nanašajo.
(2)
Kot izjemen ukrep za obračunsko leto 2008 je primerno, da se Italiji določi daljše obdobje za oddajo podatkov, da se ji omogoči dokončati prenovo sistema IT za obdelavo računovodskih podatkov, ki so bili zbrani za določitev dohodkov kmetijskih gospodarstev.
(3)
Ukrepi, predvideni s to uredbo, so v skladu z mnenjem Odbora Skupnosti za mrežo računovodskih podatkov s kmetij -
SPREJELA NASLEDNJO UREDBO:
Člen 1
Z odstopanjem od tretjega odstavka člena 3 Uredbe (EGS) št. 1915/83 pošlje italijanski organ za zvezo Komisiji poročila kmetij za obračunsko leto 2008 najpozneje v 15 mesecih po koncu navedenega obračunskega leta.
Člen 2
Ta uredba začne veljati sedmi dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 5. avgusta 2009

Labels: 4
2
19
6
18
15